An Kasa Cimma Matsaya a Tattaunawar Sudan Ta Kudu - Daily Nigerian Hausa
Home Duniyan Labarai An Kasa Cimma Matsaya a Tattaunawar Sudan Ta Kudu
Shugaba Sylva Kiir da Jagoran 'yan Aware Reak Machar
An kammala tattaunawa tsakanin Shugaban Sudan Ta Kudu Salva Kiir da jagoran ‘yan tawaye Riek Machar a birnin Addis Ababa na kasar Habasha ba tare da cimma wata yarjajjeniya ba, to amma watakila mutanen biyu za su sake ganawa, mai yiwuwa ma nan da sati biyu a birnin Khartoum na kasar Sudan.
Ministan Yada Labaran Sudan Ta Kudu Michael Makuei, wanda ya dawo Juba daga Addis Ababa jiya Jumma’a, ya gaya ma manema labarai cewa Majalisar Ministocin kungiyar kasashen kuryar Afirka, IGAD a takaice; sun ayyana kawo karshen ganawar ta Addis Ababa.
Ya ce Shugabannin kungiyar ta IGAD sun yi kira ga Kiir da Machar da su cigaba da tattaunawa kan batutuwan da har yanzu su ke da sabani; su kuma amince su gana a Khartoum babban birnin kasar Sudan a sati mai zuwa, sannan in ta yiwu, a yi taro na gaba kuma a birnin Nairobin Kenya.
Wakilan Kiir da Machar duk su ma sun tabbatar cewa ba a cimma jituwa a ganawar ta Addis Ababa ba.
Previous article‘Yadda wani malamin jami’ar Bayero ‘ya nemi yin lalata da ni’
Next articleJami’an tsaron DSS sun kame kwamandojin ISIS biyu a Abuja